দিল্লিতে সড়ক দুর্ঘটনায় কেন্দ্রীয় অর্থ মন্ত্রকের যুগ্ম সচিবের মৃত্যু

ওয়েবডেস্ক- দিল্লির (Delhi)  রিং রোডে (Ring Road) ভয়াবহ সড়ক দুর্ঘটনায় মৃত্যু হল কেন্দ্রীয় অর্থ মন্ত্রকের যুগ্ম সচিব (Joint Secretary, Ministry of Finance) নবত্যোজ সিংয়ের (Navjot Singh) । রবিবার সন্ধ্যায় কান্ত মেট্রো স্টেশনের কাছে এই দুর্ঘটনাটি ঘটে। আহত হয়েছেন নবত্যোজ সিংয়ে স্ত্রী সন্দীপ কৌর। গুরুদ্বারা বাংলাসাহিব থেকে মোটরবাইকে করে ফিরছিলেন স্ত্রীকে নিয়ে ফিরছিলেন নবত্যোজ। সেই সময় দ্রুতগতিতে আসা একটি বিএমডব্লিউ গাড়ি তাঁদের বাইকে ধাক্কা মারে। ধাক্কা লেগে রাস্তায় ছিটকে পড়েন দুজনেই। দুজনেই রাস্তায় ছিটকে পড়েন। তাদের দুজনকে উদ্ধার করে বেসরকারি হাসপাতালে নিয়ে যাওয়া হলে নবত্যোজ সিংকে মৃত বলে ঘোষণা করেন চিকিৎসকেরা। গুরুতর আহত অবস্থায় হাসপাতালে চিকিৎধীন তাঁর স্ত্রী।

পুলিশ সূত্রে খবর, দুর্ঘটনার সময় বিএমডব্লিউ চালাচ্ছিলেন গগনপ্রীত নামে এক মহিলা। সঙ্গে ছিলেন তাঁর স্বামী পরিক্ষিত। দুর্ঘটনার পরে তাঁরা নিজেরাই আহত নবত্যোজ ও তাঁর স্ত্রীকে ট্যাক্সি করে হাসপাতালে নিয়ে আসেন।

আরও পড়ুন- ঝাড়খণ্ডে বড় সাফল্য নিরাপত্তা বাহিনীর, খতম ৩ মাওবাদী

নবত্যোজ সিংয়ের ছেলের অভিযোগ, কাছেই সরকারি হাসপাতাল থাকা সত্ত্বেও তাঁদের অনেক দূরে এক বেসরকারি হাসপাতালে নিয়ে যাওয়া হয়। তার আরও অভিযোগ, হাসপাতাল ও গাড়ির চালকের পক্ষ থেকে দুর্ঘটনার ভুল তথ্য দেওয়ার চেষ্টা চালানো হচ্ছে।  ঘটনার জেরে রিং রোডে কিছুক্ষণ যান চলাচল বন্ধ থাকে, পরে পরিস্থিতি স্বাভাবিক হয়। পুলিশ ঘটনার তদন্ত শুরু করেছে। ঘটনাস্থল থেকে গাড়ি ও বাইক উদ্ধার করা হয়েছে।

দেখুন আরও খবর-